Lav et referat af nedenstående tekst:

Tekst:
Det var med stor ærgrelse, at arrangørerne af Naturmødet i Hirtshals 20. marts kunne meddele, at man måtte aflyse årets møde på grund af coronavirus. - Med en coronavirus, som forværres dag for dag, giver det ikke længere mening af prøve at samle op mod 30.000 mennesker i Hirtshals, lød det fra Naturmødets formand, Arne Boelt, i marts. Nu er der godt nyt. Der bliver alligevel Naturmøde i Hirtshals – det kommer bare til at foregå online i stedet. - Naturen kan ikke vente. Mere end nogensinde før er det vigtigt, at vi forholder os til krisen i vores natur og biodiversitet, siger Arne Boelt, der også er socialdemokratisk borgmester i Hjørring Kommune. Naturmødet online går løs 14. til 16. maj og bliver som vanligt med debatter, dilemmaer og udfordringer. Lige nu arbejder man på at finde ud af, hvordan man kan inddrage folk online. - Vi har stadig brug for at høre folkets stemme. Det er stadig vigtigt at høre, hvad der optager folk i naturdebatten, siger Jesper Lauritsen, der er chef for Naturmødet. Det er støtte fra 15. Juni Fonden, Aage V. Jensens Fonde og Spar Nord Fonden der gør det muligt at gøre mødet digitalt.

Referat:
Egentlig var årets Naturmøde aflyst, men nu har arrangørerne besluttet sig for at gennemføre det online.